google/wiki40b huggingface dataset:
Rudolf Otto

Liv

Otto ble født i Peine i nærheten av Hannover, var elev ved Gymnasium Andreanum i Hildesheim og studerte ved universitetene i Erlangen og Göttingen. I 1906 ble han ekstraordinær professor, og i 1910 ble han æresdoktor ved universitetet i Giessen. I 1915 ble han ordinær professor ved universitetet i Breslau, og i 1917 professor ved universitetet i Marburg. Her forble han resten av livet. Han trakk seg tilbake i 1929. Åtte år senere døde han av lungebetennelse etter å ha skadet seg stygt ved en fallulykke fra et 20 meter høyt tårn. Hans død ble sagt å være selvmord, men det er også spekulert i om det kan ha vært nazister som stod bak ulykken, da nazistene var sterkt imot hans syn. Han er begravet på kirkegården i Marburg.

Ideen om det hellige

Das Heilige - Über das Irrationale in der Idee des Göttlichen und sein Verhältnis zum Rationalen er Rudolf Ottos mest kjente verk. Den kom ut i 1917 og er en av dem mest suksessrike tyske teologiske bøker. Etter at den kom ut har den blitt trykket opp i stadig nye opplag og aldri vært ute av salg. Den er oversatt til 20 språk. Her definerer han forståelsen av det hellige som det numninøse. Det numinøse er det som er både fryktinngytende og fascinerende på samme tid. Det setter også et paradigme for studiet av religion som fokuserer på behovet for å se på det religiøse som en original kategori som ikke kan reduseres, men har sin egen rett. Dette paradigmet var under sterk diskusjon mellom 1950 og 1990, men har siden kommet sterkt tilbake etter at dets fenomenologiske sider har blitt mer tydelige.
Rudolf Otto har hatt stor innflytelse på en rekke filosofer og teologer i første halvdel av det 20. århundre. Hans mest kjente tyske elev var Gustav Mensching (1901–1978), og den amerikanske teologen Paul Tillich anerkjente Ottos innflytelse på ham. Av svært få teologer nevner C. S. Lewis Otto som en som hadde innflytelse på ham. Også Martin Heidegger, Leo Strauss og Hans-Georg Gadamer var påvirket av Otto.
Attala gasskraftverk

Attala gasskraftverk er et varmekraftverk i Attala County i Mississippi, USA. Anlegget har en installert produksjonskapasitet på 492 MW, fordelt på 3 like store turbiner. Operatør er energiselskapet Entergy Mississippi Inc. 
Kraftverket stod ferdig utbygd i 2001. Brenselkilden er naturgass.
Danao City

Danao City er en by på Filippinene. Den ligger i provinsen Cebu som i regionen Central Visayas og har 109 534 innbyggere (folketelling 2007).
Super-G under Paralympiske vinterleker 1994

Under paralympiske vinterleker 1994 ble det konkurrert i super-G.
Parque España (Mexico by)

Parque España er en park mellom Colonia Roma og La Condesa i Mexico by. Den åpna i 1921 som en del av feiringa av hundreårsjubileet for Mexicos selvstendighet. I parken er det et monument til ære for president Lázaro Cárdenas som ble reist i 1974.
Gilbert Grosvenor

Biografi

Grosvenor ble født i 1875 til Lilian Vann og Edwin A. Grosvenor i Konstantinopel, Ottomanske Riket, (nå Istanbul,  Tyrkia) og utdannet ved Worcester Academy og ved Robert Elementary School. Han studere ved Amherst College og ble uteksaminert med Bachelorgrad Summa cum laude i 1897. mens han bodde i Amherst var Grosvenor og hans tvillingbror Edwin et av de beste tennisspiller-par Grosvenor ble President i National Geographic Society (1920-1954). Grosvenor giftet seg med Elsie May Bell (1878-1964), datter av Alexander Graham Bell. De fikk 7 barn, bl.a. Mabel H. Grosvenor som også fungerte som sekretær for sin bestefar; oppfinneren Alexander Graham Bell. Grosvenors helse forverret seg etter hans hustrus død, og han døde i en alder av 90 år, 4. februar 1966.

National Geographic Society

Grosvenor ble ansatt i 1899 som den første heltidsansatte i National Geographic Society av sin svigerfar, Alexander Graham Bell, foreningens president på den tiden. Han ble til slutt utnevnt til styremedlem, og senere president i National Geographic Society, og var redaktør for magasinet frem til 1954.
Grosvenor forsvarte en politisk nøytral og positiv, fengende journalistikk gjennom to verdenskriger, den Den store depresjonen, og begynnelsen av den Den kalde krigen. Denne stilen ble sett på som nyskapende i de første årene av det 20. århundre. Imidlertid, på 1950-tallet ble Grosvenors stil kritisert for å være stivbent og utdatert. Han og hans medarbeidere (de fleste av dem var i slutten av 60-og 70-årene) ble kritisert for å være konservative, selvtilfredse, og uvillig til å modernisere, og National Geographic's abonnement-tall falt som en konsekvens. Etter 50 år ved roret gikk han av i 1954 i en alder av 78 år

Støtte til National Park Service

Grosvenor første reiste gikk til det vestlige USA i 1915 for å vandre sammen med Stephen Mather i Sierra-fjellene i det som nå er Sequoia nasjonalpark. Grosvenor ble så overveldet av det høye Sierras storhet og sin opplevelse på turen, at han «ble en aktet og livslang venn av Mather og nasjonalparker»,  ifølge National Park Service's historiker Walter Bielenberg. Etter at han kom tilbake, donerte Grosvenor midler til å kjøpe Giant Forest og la den til Sequoia National Park.
I årevis hadde opposisjonen i Kongressen (USA)|Kongrssen]] hindret etableringen av en nasjonal  parkorganisasjon. På slutten av 1915, tidlig 1916 møtte Grosvenor Stephen Mather, Horace Albright og andre til å skrive et utkast til «Organic Act», noe som ville skape National Park Service. Han laget så en spesialutgave av National Geographic (april 1916) med tittelen "The Land of the Best" for å fremme viktigheten av parker. Han oppfordret leserne til å støtte opprettelsen av et nasjonalt parksystem. Han og Albright sørget for at alle medlemmer av Kongressen fikk en kopi av utgaven. Denne innsats fungerte, og året etter ble loven endelig vedtatt, en lov som ville etablere National Park Service.
Grosvenor fortsatte sitt engasjement med Nasjonalparker i løpet av de kommende årene. Han ble svært engasjert i å beskytte Katmai vulkansk krater og Valley og Ten Thousand Smokes, og bidro til å etablere Katmai nasjonalpark i 1918.
Per Ung

Personalia

Han var gift med kollegaen Elena Engelsen. Han har tre barn fra sine to ekteskap.
Per Ung døde 20. juni 2013 på Diakonhjemmet i Oslo, etter lengre tids kreftsykdom.
Den assyriske demokratiske organisasjon

Den assyriske demokratiske organisasjon (Gammelsyrisk:ܡܛܟܣܬܐ ܐܬܘܪܝܬܐ ܕܝܡܩܪܛܝܬܐ; arabisk: المنظمة الديمقراطية الآشورية), også kjent som Mtakasto eller forkortet ADO, er en pro-demokratisk organisasjon som ble grunnlagt i Syria i 1957. Organisasjonen er den største assyriske politiske organisasjonen i Syria og Europa, og er blitt forbudt i Syria av syriske myndigheter.
ADO ble etablert som en nasjonal, politisk og demokratisk bevegelse med hovedmål å ivareta det assyriske folkets eksistens og realisere folkets nasjonale håp i dets historiske hjemland.
Messeuniform

Messeuniform er en type militær uniform som brukes ved sosiale anledninger og er mindre formell enn gallauniform. Navnet henspiller på at uniformen er ment brukt under sammenkomster i messer, i motsetning til for eksempel arbeidsuniformer eller feltuniformer. I bruk tilsvarer messeuniformen aftenantrekk (smoking), i motsetting gallauniformen som er et gallaantrekk. Det eksisterer også uniformer som brukes tilsvarende mørk dress i det sivile liv, men disse betegnes gjerne som «tjenesteuniform» i stedte for messeuniform.
Messeantrekkene er «tillatte uniformer», hvilket betyr at de er antrekk som kan bæres ved angitte anledninger, men som menige og offiserer ikke nødvendigvis må inneha. Det skal alltid finnes et tilsvarende uniformsantrekk blant de obligatoriske uniformsmodellene. Vanligvis vil messeuniformer være et antrekk soldaten må kjøpe selv, og ikke en del av det utstyret som blir utlevert.

Snitt og modeller

Messeuniformer bygger vanligvis på en spencerjakke, en kort, ofte åpen jakke, som en livkjole uten hale. Slike uniformer ble først innført i den britiske hæren rundt 1845 som et mindre formelt alternativ til paradeuniformene. En distinkt type messeuniformer med jakke som bare er ment å skulle kneppes med øverste knapp, bygger på britiske kavaleriuniformer slik de ble båret under Sepoy-opprøret i 1857. Messeuniformer er alltid åpne i halsen og bæres med vest, og mange har sjalkrage slik som en smokingjakke.

Norske uniformer

Hæren i Norge har ikke messeuniform, men benytter paradeuniform eller tjenesteuniform slik det passer seg. Luftforsvarets tjenesteuniform er gråblå vest og spencerjakke. Jakken fra messeuniformen benyttes også i luftforsvarets gallaantrekk, men med hvit vest og sløyfe («white tie», tilsvarende vest og sløyfe til livkjole). Marinen bruker marineblå spencerjakke og vest. Som i Luftforsvaret benyttes spencerjakken med hvit vest til galla for menige, mens offiserer benytter livkjole.

Internasjonale uniformer

Messeuniformer fra Storbritannia og andre samvelderiker har vanligvis røde jakker for hæren, hvite eller marineblå for marinen. Amerikanske messeuniformer for hæren er svarte, slik som de norske. Russiske messeuniformer er gråblå og likner på uniformene slik de var før den russiske revolusjon. I Sverige kalles messeuniformen for Liten mässdräkt, i motsetning til Stor mässdräkt, som er paradeuniformen. I noen land er det egne messeantrekk med hvite jakker og bukser for sommerbruk.
Bydelsutvalg

Bydelsutvalg er et politisk valgt organ som representerer en bestemt bydel i en norsk bykommune. Medlemmene blir enten direkte valgt eller oppnevnt av de forskjellige partiene etter stemmefordeling ved kommunevalg. Bydelsutvalg har riktignok ikke lik funksjon i alle kommuner.
I Norge ble ordningen første gang innført i noen kommuner i 1980-årene. Det er bare noen få byer som har bydelsutvalg i Norge.

Oslo

I Oslo er bydelsutvalgene i noen bydeler direkte valgt (noe som ble gjennomført for første gang i 1995, da det var direkte valg til fire bydelsutvalg), og har ansvar for en ganske omfattende bydelsadministrasjon. Bydelsdirektørene er underlagt både bydelsutvalget og byrådet (dvs. «byregjeringen», ikke bystyret). Dermed har bydelsutvalgene mange av de samme (men ikke alle) oppgavene som kommunestyrer ellers i landet.
Japansk spisshund

Opprinnelse og alder

Noen hevder at denne lille hunden skal nedstamme fra den store og kraftige samojedhunden, men det medfører neppe riktighet. Japansk spisshund er en moderne hund, skapt i Japan langt inn på 1900-tallet. Tysk spitz er med stor sannsynlighet opphavet til hunderasen, som ble anerkjent som egen rase i Japan i like etter andre verdenskrig. Småhundpreget stammer trolig fra såkalt pomeranian. Rasestandarden er fra 1948 og gjelder fortsatt.
De først tyske spitzene (hvite grosspitz) ble bragt til Japan i 1920, via Sibir i Russland og det nordlige Kina. Fra 1925–1936 ble flere slike hvite hunder importert til Japan fra land som Canada, USA, Australia og Kina. Rasen ble anerkjent av FCI i 1964 og er ganske populær i Skandinavia. Den første japanske spisshunden ble registrert i Norge i 1973, og raseklubben ble dannet her i 1979.

Utseende, anatomi og fysikk

Japansk spisshund er liten og gir et velbalansert og harmonisk uttrykk. Forholdet mellom mankehøyde kroppslengde skal være 10:11. Den har et spisst snuteparti, trekantede og opprettstående ører og rikt behåret hale som er høyt ansatt og skal bæres over ryggen. Hodets størrelse harmonerer med kroppen, moderat bredt og avrundet. Den bakre delen av av skallen er bredest og gir den et typisk spisshundpreg. Middels store, mandelformede, svakt skråstilte og mørke øyne.
Pelsen er overdådig og ren hvit. Pelsen er selvrensende det vil si at denne hunderasen ikke trenger å bades like ofte som andre hunder. Ytterpelsen ren og strittende. Underpelsen kort, myk og tett. Kort pels på snutepartiet, ørene, fremsiden av beina og nedenfor hasene. Resten skal være dekket av rikelig lang pels, spesielt fra hals til skuldre. og forbrystet danner pelsen en vakker krage. Også halen skal være dekket av lang pels i rikelig mengde. Skulderhøyden er ca. 30–38 cm for hannhunder, tisper noe mindre. Vekten ligger på alt fra ca. 6 kg hos små individer, til ca. 12 kg hos de aller største.

Bruksområde

Japansk spisshund er en hendig og liten hund som først og fremst passer som familiehund, men som også har brukshundegenskaper som vakthund og innen forskjellige former for hundesport. Den er også i ferd med å bli en svært populær utstillingshund i mange land. Rasen egner seg dessuten svært godt til agility.

Lynne og væremåte

Japansk spisshund er kvikk, smidig og hendig i størrelse. Den er livlig og våken, glad og modig. Rasen kan være mistenksom og usikker overfor fremmede. Rasen er glad i å være i nærheten av deg. Den oppsøker deg ofte for å sjekke at du er tilstede og det er ikke uvanlig om den vil bli med deg på toalettet. Når du er ute å går tur er de raske til beins. De trives godt med å løpe fram og tilbake i høy fart. Kan få små raptuser innimellom der de bruker opp energien. Morsomt for eier å følge med på.

Annet

Rasen krever mindre pelsstell enn de fleste kanskje tror. Pelsen er skittavstøtende og holder seg ren og hvit lenge. Rasen har lite sykdommer og regnes som en veldig sunn rase. Den beste stammen av Japansk Spisshund finnes i Skandinavia, Norge og Sverige spesielt.
Maurizio Fondriest

Karriere

Fondriest ble proff i 1987 da han signerte for Ecoflam-laget. Året etter gikk han over til Alfa Lum og vant landeveisrittet under VM i landeveissykling i tillegg til etappeseire i Sveits rundt og Tirreno–Adriatico. I 1991 vant han verdenscupen. Han hadde en kjempesesong i 1993 da han syklet som Lampre. Han vant Milano–Sanremo, La Flèche Wallonne, Züri-Metzgete, Giro dell'Emilia, sammenlagt og to etapper i Tirreno–Adriatico, tre etapper og sammenlagtseieren i Grand Prix du Midi Libre, en etappeseier i Giro d'Italia og sammenlagtseieren av verdenscupen for andre gang. Han klarte aldri å kopiere denne sesongen, men hadde en god sesong også i 1995 da han vant en etappe i Giro d'Italia og flere andreplasser i ritt som Tirreno–Adriatico, Milano–Sanremo, Gent–Wevelgem og La Flèche Wallonne.

Slutten på karrieren

Etter tre år i Cofidis la Fondriest opp i 1998 og startet opp en sykkelfabrikk som spesialiserer seg i produksjon av sykkelrammer i karbonfiber.
Klevfos Industrimuseum

Klevfos Industrimuseum ligger ved Ådalsbruk i Løten og er et særegent stykke industrihistorie fra den tiden da treforedling var en av våre største eksportnæringer. Fabrikken står i dag slik den var ved nedleggelsen i 1976. Produksjonen hadde da gått i ett fra 1888. Museet forteller historien om Klevfos Cellulose- & Papirfabrikk A/S og livet rundt fabrikken. Foruten fabrikken med papirmaskin og øvrig produksjonsutstyr, består museet av damanlegg, kanaler, verksted, smie, arbeiderboliger, formanns- og bestyrerbolig.
Museet er i dag ett av ti anlegg som Riksantikvaren prioriterer som industrielle kulturminner og ble i 2003 en del av Stiftelsen Norsk Skogmuseum.

Hoggeriet

I Hoggeriet er det et eget publikumsmottak med enkel kafé og museumbutikk, samt utstillinger om norsk treforedlingshistorie og om Klevfos. Man kan se fabrikken på egen hånd eller delta på en omvisning.

Industristien

Med utgangspunkt i museet ligger Industristien, en merket sti langs Svartelva gjennom industrielle kulturminner som også omfatter det tidligere Aadals Brug Jernstøberi og Mekaniske Verksted (1842–1928)

Arbesdaer

Arbesdaer er en musikalsk forestilling skrevet av Tor Karseth. Stykket ble opprinnelig skrevet for 100-årsjubileet til fabrikken i 1988, men går nå inn i sitt 22. år. Med humor og alvor tar forfatteren publikum inn i livet på fabrikken, i arbeiderboligen og i nærmiljøet. En stifter bekjentskap med arbeidere, husmødre, barn og en og annen fremmed fugl som kom innom. Forestillingen spilles flere ganger i løpet av sesongen.
Dan River kullkraftverk

Dan River kullkraftverk er et kullkraftverk i Rockingham County i delstaten Nord-Carolina i det østlige USA. Det har en installert produksjonskapasitet på 276-290 MW fordelt på 3 enheter med 2 x 70 MW turbiner og 1 x 150 MW. Brenselkilden er kull. Anlegget stod ferdig utbygd i 1949.
I 2006 hadde hele anlegget utslipp på 7,2306 mill tonn CO2.
Millennium

Et millennium er en periode på ett tusen år, også kalt årtusen. Begrepet refererer indirekte til et kalender-årtusen; perioder knyttet numerisk til et spesielt dateringssystem, og da spesielt årtusen som begynner der kalenderen starter (typisk år 0 eller år 1) eller senere hele årtusen. Det er dette som primært diskuteres i denne artikkelen.
Termen kan også referere til et intervall som begynner på hvilken som helst dato. I slike tilfeller er det ofte religiøse eller teologiske grunner. Spesielt i slike religiøse sammenhenger blir begrepet tolket mindre presist, altså ikke nødvendigvis presist 1000 år langt.
I den vestlige kalenderen som mangler år null og i stedet begynner på år 1, finnes det to hovedsynspunkter på hvordan man navngir millennier. Det var en meget aktiv debatt før feiringen av år 2000 om 2000 var begynnelsen på et nytt millennium eller ei. Historisk har det vært debatt rundt tidligere desennie-, sekel- eller millennieskifter.

Ordenstall

Den opprinnelige metoden for å telle år var ved hjelp av ordenstall, om det så var år 1. e.Kr. eller 10. år med kong Henry VIII. Bruken av ordenstall er fortsatt til stede i navnene på årtier, århundre og årtusen, for eksempel første millenniet eller første desenniet i det 20. århundre.

Grunntall

I dag er det vanligst å telle individuelle år som grunntall, som for eksempel 1945 eller 1998. Ingen sier i dag 1999. året e.Kr. Dette følger av vitenskapelig bruk som f.eks. astronomiske år. Som et resultat har også andre kalendernavn fått basis i grunntall, som for eksempel 1980-tallet som er et akseptabelt navn for et desennium (tiår). 1600-tallet kan faktisk forstås som enten et desennium eller et sekel (hundreår).
Upplanda

Upplanda er et tettsted i Tierp kommune i Uppsala län i landskapet Uppland i Sverige. Det ligger ca. én kilometer øst for Örbyhus. I 2010 hadde tettstedet 364 innbyggere.
Arctic Umiaq Line

Arctic Umiaq Line A/S eller Arctic Umiaq (AUL) er et passasjer- og fraktskipsrederi i Grønland. Det ble grunnlagt i 1774 under navnet Den Kongelige Grønlandske Handel. Rederiet har et skip på ruten Ilulissat-Narsaq langs Grønlands vestlige og sydvestlige kyst. Det er et datterselskap av Air Greenland og Royal Arctic Line. Rederiets navn er avledet av det grønlandske ordet for en tradisjonell inuittbåt, umiaq. Arctic Umiaqs transport over havet er en livslinje for hele det vestlige Grønland.

Flåte

Det eneste aktive skipet er MS Sarfaq Ittuk, som ble bygd i 1992 og opgradert i 2000.
M/S Sarpik Ittuk, som seilte til Diskobukta og Uummannaq, ble i 2006 solgt til Nova Cruising, et rederi fra Bahamas.
Jean-Luc Picard

Jean-Luc Picard er en rollefigur i Star Trek-universet. Rollen spilles av den britiske skuespiller Patrick Stewart.
Jean-Luc Picards foreldre heter Maurice og Yvette Picard. Picard ble født i år 2305. Gene Roddenberry, som skapte Star Trek, kalte rollefiguren opp etter en eller begge av de sveitsiske tvillingbrødrene Auguste og Jean Picard.
Picard er kaptein på USS Enterprise-D og er hovedsakelig med i serien Star Trek: The Next Generation samt de Star Trek-spillefilmene som er basert på The Next Generation-serien: Generations, First Contact, Insurrection og Nemesis. I de siste filmene er han kaptein på det nye USS Enterprise-E. Han har også en gjesteopptreden i første episoden av serien Star Trek: Deep Space Nine.
Arvid Christian Storm

Arvid Christian Storm (født 1640, død 1713) var en dansk generalmajor som i 1694 ble kommandant i Fredrikstad.
Storms farfar var den svenske løytnanten Jens Storm og faren, Balthazar Storm, ble adlet i Sverige i 1670. Moren var Maria von Restorff (født ca. 1622 i Wirland, Estland – ). I 1677 giftet Arvid Christian Storm seg med Anna von Kocken (1655 i Bergen – 1731), hun var datter af kaptein Henning von Kocken. En av deres sønner, generalmajor Ulrik Frederik Storm, ble i likhet med faren kommandant i Fredrikstad. Gjennom en annen sønn, oberst Christian Ulrich von Storm (død 1727), var Arvid Christian Storm en av grev Herman Wedel Jarlsbergs stamfedre.
Etter en opphetet ordveksling drepte Storm den svenske dikteren Lasse Lucidor under en kårdeduell i Stockholm 1674.
Rudaki

Biografi

Hvor Rudaki egentlig ble født eller kommer fra, er uklart. Noen kilder hevder Rudaki ble født i en landsby nær Samarkand mens han ifølge andre ble født i Rudak, en landsby i en sogdisk provins i den vestlige delen av Tadsjikistan. Rudaki blir ansett som den moderne persiske litteraturens far, og det sies at han skal ha skrevet over en million vers. I dag finnes kun fragmenter og deler av hans dikt, da mye har gått tapt og forsvunnet, blant annet Rudakis persiske oversettelse av den indiske fabelboken Kalila og Dimna.
Rudaki skrev innenfor alle de persiske diktsjangrene, qaside, ghazal og masnavi. Rudakis ghazal la grunnlaget for khurasanisk panegyrikk. Rudaki beskrives  ofte som en lystig og optimistisk poet som også var sanger og musikant. Hans dikt handlet ofte om liv og lykke, men også kjærlighet og, eller til, vin. 
Rudaki var hoffpoet under den samanidiske kongen Nasr II i Bukhara. Han skal ha hatt to hundre slaver, og han måtte ha hundre kameler for å bære sin bagasje.
Det sies  at Rudaki skal ha vært født blind, på den andre siden hevdes det at Rudaki ble gjort blind senere fordi han var ismailitt og tilhørte sjusekten innen sjiaislam. Andre påstår han kunne se med henvisning til hans dikt.  
Rudakis storhetstid synes å være basert på at han var ismailitt, i tillegg til sitt talent. Men da vesiren Abu'l-Fadl Balami falt, forsvant også støtten for ismailittene som videre førte til Rudakis fall. Rudaki er mer sitert i Asadis Loghato’l-Fors enn noen av de gamle poetene.
Neotaphos

Utseende

Middelsstore, avlange, brunlige trebukker, pronotum kan være brunsvart. Antennene er tynne, kortere enn kroppen. Pronotum er avrundet firkantet, med noen blanke knøler. Dekkvingene er jevnbrede. Beina er nokså korte og tynne.

Utbredelse

Slekten er kjent fra Argentina og Chile.
Ane Brun

Karriere

Ane Brun har bodd i Stockholm siden 2000. Her startet hun plateselskapet DetErMine sammen med vokalisten fra The Tiny, Ellekari Larsson. DetErMine samarbeidet etter hvert med V2 Music. Debutalbumet hennes Spending Time With Morgan fikk god omtale og ble lansert over hele Europa i 2003. Den ble nominert i Sveriges musikkpris «Manifest» i 2003.
Hennes andre album A Temporary Dive ble lansert i Europa i 2005. Etter bare tre uker solgte den til gull bare i Norge alene. I november 2005 ble Duets lansert. Duets består av ti duetter med ti ulike artister. Sangen «Lift Me» med det nord-norske bandet Madrugada, ble en radiohit. Albumet Duets består av sangprestasjoner med: Teitur, Tobias Fröberg, Liv Widell, Wendy McNeill, Ron Sexsmith, Syd Matters, Tingsek, Ellekari Larsson fra The Tiny, Madrugada og Lars Bygden. 
I de siste årene har Ane Brun turnert  over hele Europa. Hun ble invitert til flere festivaler som The Lowlands Festival (Nederland), Hultsfredsfestivalen (Sverige), Öya, Quart, Moldejazz, Norwegian Wood (NOR). I september 2005 hjalp hun til med Keren Ann på hennes UK-turne og på Olympia i Paris.
I desember 2005 var hun medhjelper for a-ha på Wembley Arena i London. 
Ane Brun ble kåret til beste kvinnelige artist på Spellemannprisen 2005 for albumet A Temporary Dive og dessuten vant klassen årets hit samme år for duetten «Lift Me» med Madrugada. For samme album vant hun klassen pop under Alarmprisen 2006. I 2009 ble hun tildelt Gammleng-prisen i klassen viser. Hun er i tillegg blitt nominert som beste norske aktør på European MTV Music Awards 2005, tidenes beste norske sanger på NRK og beste svenske kvinnelige popartist for Grammies. Under Spellemannprisen 2011 fikk ble hun for andre gang kåret til årets kvinnelige artist, denne gang for albumet It All Starts with One.